Putin l-a trimis pe Șoigu la Beijing și în alte state din Asia pentru a întări relațiile cu țările care au o poziție strategică
Președintele Chinei, Xi Jinping, a declarat vineri, 28 februarie, că relațiile dintre China și Rusia sunt cele ale unor „vecini prieteni”, subliniind că cele două părți vor „menține o comunicare strânsă la toate nivelurile”. Aceste afirmații au fost făcute, la Beijing, cu prilejul întâlnirii cu Serghei Șoigu, ce deține o funcție de top în domeniul securității la Kremlin, potrivit agenției de presă Xinhua.